Uitblinkers op Aardklop benoem | Netwerk24
Deur Kunsredaksie 27 September 2019 14:28
Die benoemings vir die 2019 Aardklop-pryse is bekendgemaak.
Marthinus Basson se Koningin Lear spog met die meeste benoemings – nege, insluitende vir beste aktrise (Antoinette Kellermann), beste akteur (André Roothman), beste algehele aanbieding en ’n benoeming vir Basson as regisseur.
Antoinette Kellermann is benoem vir haar rol in Koningin Lear. Foto: Aardklop
Kamphoer – Die verhaal van Susan Nell het vier benoemings gekry, onder meer vir beste aktrise (Sandra Prinsloo), terwyl Tien Duisend Ton en Charl du Plessis se musiekvertoning Solo drie benoemings elk ontvang het.
Die wenners word later Vrydag bekendgemaak.
Die lys van benoemings sluit vanjaar ’n nuwe kategorie in, dié van beste vertolking in ’n solo-produksie.
“Die gehalte van solo-produksies by die fees was van so ’n hoogstaande gehalte dat dit ons genoop het om ’n ekstra toekenning te gee,” sê Alexa Strachan, feesbestuurder, in ’n mediaverklaring.
“Die dapperheid van solo-kunstenaars wat op die verhoog slegs op hulself aangewese is, moet gevier word; daarom vereer ons hulle vanjaar by die fees.”
Lara Foot – Kamphoer – Die verhaal van Susan Nell
ATKV-Aardklop-toekenning vir grensverskuiwende werk (slegs debuut)
Neels van Jaarsveld – Koningin Lear
Wilhelm van der Walt – Koningin Lear
Sima Mashazi – My Miriam Makeba Story
Albert Frost en Loki Rothman – Akoestiese Kitaar
Anna Davel – Shirley Bassey – Diamonds are Forever
Cobus Haupt (feeskunstenaar) – Uitzicht